PARMEND

Parmenid je rođen i živio u Eleji, bogatom trgovačkom gradu na zapadnoj obali južne Italije, osnovanom poslije 540. pr. Kr. od Grka koji su pod pritiskom Perzijanaca bili napustili zavičaj u Maloj Aziji. Kao godine rođenja navode se 540. I 515., a predaja je jednoglasna u opisu obitelji iz koje potječe kao bogate i ugledne. Navodi se da je u mlađim godinama bio i politički aktivan, čak da je i napisao ustav građanima Eleje. Učenje mu je bilo izloženo u spjevu O prirodi. Sve svoje misli izlaže u pjesničkom duhu. Smatra se osnivačem Elejske škole i njegovo učenje se protivilo učenju Heraklita. Parmenidova osnovna filozofska teza glasi : **“Bitak jest ,nebitak nije”** i za to se čvrsto zalaže. Kako bi uopće mogao dokazati svoju teoriju morao je prvo oboriti tezu s dva puta kojima se dolazi do spoznaje:**1.Osjetilnom spoznajom** i **2. Racionalnom spoznajom .** On je držao tezu da do spoznaje bitka možemo doći jedino **racionalnim putem** jer je to put u kojem se možemo uzdići iznad mišljnja mase i bitak shvatiti kao nešto najopćenitije. Po njemu dakle onda proizlazi da je osjetilna spoznaja nebitak i da nije relevantna jer se gubi pojam onog najopćenitijeg. Još jedna nova stvar što Parmenid uvodi je shvaćanje bitka kao materijalnu stvar što do sada nije bilo. On kaže da bitak mora biti materijalan i da na taj način mora ispuniti cijeli prostor bez ijednog praznog dijela. Bitno je za bitak to da on ni u jednom trenu nije vremenski ograničen ,a prostorno je ograničen tako da je u obliku kugle i sve što je unutar kugle je bitak i ravnomjerno je raspoređeno takav bitak je savršen u tom obliku i apsolutno nepromjenjiv,a sve što je izvan kugle je nebitak.Takav način pogleda na bitak i općenito shvaćanje što je bitak po Parmenidu može shvatiti jedino racionalna spoznaja tako da za njega osjetilna spoznaja uopće ne postoji kao takva niti kao oblik mišljenja. Parmenid ističe kako je za njega stoga bilo kakav misaoni stav (mišljenje) jednako s bitkom kojeg on tvrdi u svojoj racionalnoj spoznaji. Kada to ne bi bilo tako izgubio bi se bitak kao materijalnost **“Bitak ispunjava prostor i to je sve jedna cjelina , koja ne može biti identificirana sa ljudskim mišljenjem**”. Za njega je sve što čovjek spozna osjetilno nebitak jer sa njime čovjek upadne u mnijenja (individualni nazor o svijetu, ali takav koji polazi od osobne životne situacije, od vlastitih predrasuda i ranije stečenih znanja, ali i od onoga što se smatra sasvim poznatim i samorazumljivim i što stoga ne može isticati zahtjev za općenitost priznatošću i istinitošću.) i tako ognaničava čovjekovu kritičnost i širokoumnost a s takvim razmišljanjem čovjek ne može doći do prave spoznaje odnosno bitka. Tom tezom Parmenid je postavio apsolutnu suprotnost između jednog i mnoštva , kretanja i mirovanja. Po njemu je bitak jedno jedino savršeno,nerazdvojivo sve ostalo je nebitno odnosno nebitak. Bitak je nešto što stalno miruje i nepromjenjivo je stalno jedno bez nadogradnji i drugih utjecaja kao cjelina a ne kao mnoštvo mnijenja koje stalno prolazi kroz neke procese. Parmenid kaže da osjetila ne mogu biti objektivna i da su prividna . Jedini način pronalaska bitka je razum i to je pravi i jedini način.

Parmenidovi fragmenti iz djela *O prirodi*

*15.FR Mjesec je tuđe svijetlo ,koje po noći svijetli i luta oko zemlje…..*

*Mjesec se uvijek ogleda za sunčevim zrakama*

Osjetilna spoznaja uvijek postaje inferiorna spram razuma.

FR 5.*Odakle god ja započnem (istraživati)bitak mi je jedinstven ,jer ću se opet vratiti tamo (k njemu)-*spoznaja o bitku

Pitanja:1.Mislite li da bitak čini samo razumna ili ipak i osjetilna spoznaja?Objasni.( Ako mislite da su potrebne obje zašto ili ako mislite da je potrebna samo jedna od njih opet zašto.)

2.Zašto mislite da je Parmenid smjestio bitak u prostor kugle i mislite li da je s tim oblikom sebi ipak ograničio neke nove spoznaje? (Ako da zašto da , ako ne zašto ne .)

Dora Greguranić